Dean Acheson
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie 1920–1960
Dean Acheson var en amerikansk jurist, politiker og diplomat. Han var USAs utenriksminister i 1949–1953.
Som utenriksminister under president Harry S. Truman i perioden 1949–1953 spilte Acheson en avgjørende rolle i utformingen av amerikansk utenrikspolitikk i perioden etter andre verdenskrig og under den kalde krigen («Trumandoktrinen»). Acheson ble bittert angrepet fra høyrefløyene i amerikansk politikk, men var i realiteten uforsonlig antikommunistisk.Acheson var rådgiver også for presidentene John F. Kennedy, Lyndon B. Johnson og til dels Richard Nixon. Han har blant annet utgitt Power and Diplomacy (1958) og Present at the Creation (1969), den siste vinner av Pulitzerprisen i 1970. Les mer i Store norske leksikon Utenriksministre i USA USAs historie 1945–2001 Den kalde krigen Trumandoktrinen